כי בתם לבבך עשית זאת: ולא אמר ובנקיון כפיך כמו שאמר אבימלך בתם לבבי ובנקיון כפי, ובמדרש רבא (פ' נ"ב ח) אמרו הדא אמרה משמוש ידים היה, והוא נמצא גם בפי' רש"י בקצת דפוסי' ובכ"י שבידי, ונראה שאינו אלא תוספת שהוסיפו אחרים בגליון, כי רש"י נותן טעם אחר לחסרון מלות "ובנקיון כפיך" באמרו שלא ממך היה וכו', והכוונה: תום לבב היה בך, כי לא ידעת היותה אשת איש, אבל נקיון כפים לא היה בך, כי מה שלא עשית לא היה אלא להעדר כוח. וכן במקראות גדולות אין כאן "משמוש". ונ"ל שאם כתב רש"י שהיה שם משמוש לא היה אומר שלא ממך היה שלא נגעת בה, אבל היה אומר שלא שכבת עמה.